หลังเลือกตั้งสดใสเงินไหลเข้าแสนล้าน
นายไพบูลย์ นลินทรางกูร ประธานสภาธุรกิจตลาดทุนไทย ให้ความเห็นว่า ผลการสำรวจประเมินว่าช่วงก่อนเลือกตั้งจะมีเงินสะพัดเข้าสู่ระบบเศรษฐกิจ 50,000 ล้านบาท จากการทำกิจกรรมของพรรคการเมือง ซึ่งจะส่งผลดีกับตลาดหุ้นด้วย และปีนี้จะมีความพิเศษจากเม็ดเงินต่างชาติ (ฟันด์โฟลว์) ที่รอการไหลเข้าตลาดหุ้นไทย คาดว่าหลังเลือกตั้งจะมีเงินต่างชาติไหลเข้าหุ้นไทย 100,000 ล้านบาท หลังปีที่ผ่านมาขายออกไป 300,000 ล้านบาท และในรอบ 5 ปีที่ผ่านมาขายออก 600,000 ล้านบาท ดังนั้นตลาดหุ้นจึงน่าจะคึกคักในช่วงนี้ และยังมองเป้าดัชนีหุ้น 1,800 จุด, ,สิ่งที่นักลงทุนโดยเฉพาะต่างชาติกังวลมากที่สุด คือความมีเสถียรภาพและความมั่นคงของรัฐบาล ไม่ได้สนใจว่าใครจะมาเป็นรัฐบาล จะเป็นรัฐบาลชุดเก่าหรือรัฐบาลใหม่ก็ได้ แต่ขอให้มีเสียงข้างมากที่พอจะดำเนินนโยบายที่หาเสียงไว้ได้จริงและสามารถเดินหน้านโยบายการลงทุนขนาดใหญ่ตามที่รัฐบาลชุดปัจจุบันดำเนินการอยู่ โดยเฉพาะโครงการพัฒนาเขตเศรษฐกิจพิเศษภาคตะวันออก (อีอีซี) นอกจากนี้ยังอยากเห็นพรรคการเมืองเน้นทำนโยบายระยะยาวด้วย เพราะส่วนใหญ่เน้นนโยบายระยะสั้นๆ ซึ่งมีผลดีกับเศรษฐกิจระยะสั้น เราจึงติดอยู่ในกับดักรายได้ปานกลาง.
ผลการสำรวจประเมินว่าช่วงก่อนเลือกตั้งจะมีเงินสะพัดเข้าสู่ระบบเศรษฐกิจ 50,000 ล้านบาท จากการทำกิจกรรมของพรรคการเมือง ซึ่งจะส่งผลดีกับตลาดหุ้นด้วย
เลือกตั้ง62,ฟันด์โฟลว์,ตลาดหุ้นไทย,เงินไหลเข้า,นักลงทุนต่างชาติ,ข่าวทั่วไป